CELEX: 62015CN0597
Language: et
Date: 2015-11-13 00:00:00
Title: Kohtuasi C-597/15 P: Diapharm GmbH & Co. KG 13. novembril 2015 esitatud apellatsioonkaebus Üldkohtu (kaheksas koda) 16. septembri 2015. aasta määruse peale kohtuasjas T-620/14: Diapharm GmbH & Co. KG versus Euroopa Komisjon

18.1.2016   
            
            
               ET
            
            
               Euroopa Liidu Teataja
            
            
               C 16/25
            
         Diapharm GmbH & Co. KG 13. novembril 2015 esitatud apellatsioonkaebus Üldkohtu (kaheksas koda) 16. septembri 2015. aasta määruse peale kohtuasjas T-620/14: Diapharm GmbH & Co. KG versus Euroopa Komisjon
   (Kohtuasi C-597/15 P)
   (2016/C 016/31)
   Kohtumenetluse keel: saksa
   
      Pooled
   
   
      Apellant: Diapharm GmbH & Co. KG (esindajad: advokaadid M. Weidner, T. Guttau, N. Hußmann)
   
      Teine menetlusosaline: Euroopa Komisjon
   
      Apellandi nõuded
   
   Apellant palub:
   
               —
            
            
               viia läbi kohtuistung suuliste seisukohtade ärakuulamiseks;
            
         
               —
            
            
               tühistada Üldkohtu (kaheksas koda) 16. septembri 2015. aasta määrus kohtuasjas T-620/14;
            
         
               —
            
            
               mõista menetluskulud välja Euroopa Komisjonilt.
            
         
      Väited ja peamised argumendid
   
   Apellant esitab oma nõuete toetuseks kaks väidet:
   
               —
            
            
               menetlusvead: Üldkohus ei ole oma lahendit teatud osas piisavalt põhjendanud. Üldkohus ei käsitlenud üksikasjalikult komisjoni kirja sisu, mis lõpetas väidetava tegevusetuse, ja tegi nii vale lahendi;
            
         
               —
            
            
               liidu õiguse rikkumine: Üldkohus keeldus ekslikult tunnustamast ELTL artikli 265 tingimusi, sest komisjoni tegevusetus ei olnud lõppenud. Peale selle andis Üldkohus eksliku hinnangu määrusele (EÜ) nr 1924/2006 (1), eelkõige selle artiklitele 17 ja 28. Edasilükatud ja lubatud tervisealaseid väiteid ei saa võrdsustada. Üleminekusätetest tulenevaid õiguslikke tagajärgi ei ole võimalik piisaval määral ette näha. Viimasena väidab apellant, et vastupidi Üldkohtu hinnangule on ta komisjoni jätkuvast tegevusetusest vahetult puudutatud ja see mõjub talle kahjulikult.
            
         
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006, toidu kohta esitatavate toitumis- ja tervisealaste väidete kohta (ELT L 404, lk 9).